
ΤΕΥΧΟΣ ΠΡΩΤΟ 


Αρ. Φύλλου 234 

Το παρόν ΦΕΚ επανακτυπώθηκε λόγω λάθους. 


ΠΕ ΡΙΕΧΟΜΕ ΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

347. Ίδρυση Αναισθησιολογικής Κλινικής στο Τμήμα 


Ιατρικής του Εθνικού και Καποδιστριακού Πανε¬ 
πιστημίου Αθηνών και καθορισμός του εσωτερι¬ 
κού της κανονισμού. 1 

ΣΥΜΒΑΣΕΙΣ 

Πρόσθετη Δανειστική Σύμβαση Ρύθμισης Οφειλών 
ΓΕΔΙΔΑΓΕΠ. 2 


ΠΡΟΕΔΡΙΚΑ ΔΙΑΤΑΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 347 
Ίδρυση Αναισθησιολογικής Κλινικής στο Τμήμα Ιατρικής 
του Εθνικού και Καποδιστριακού Πανεπιστημίου 
Αθηνών και καθορισμός του εσωτερικού της κανονι¬ 
σμού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

Ι.Τις διατάξεις των άρθρων 50 παρ. 1 και7παρ. 5 του 
Ν. 1268/1982 «Δομή και λειτουργία των Ανωτάτων Εκπαι¬ 
δευτικών Ιδρυμάτων» (Α' 87) όπως η τελευταία αυτή διά¬ 
ταξη τροποποιήθηκε με το άρθρο 48 παρ. 2 του Ν. 
1404/1983 «Δομή και λειτουργία των Τεχνολογικών Εκ¬ 
παιδευτικών Ιδρυμάτων» (Α' 173). 

2. Τις διατάξεις του άρθρου 4 παρ. 1 εδ. γ του Ν. 
2083/1992, «Εκσυγχρονισμός της Ανωτάτης Εκπαίδευ¬ 
σης» (Α'159). 

3. Τις διατάξεις του άρθρου 29Ατου Ν. 1558/1985 (Α' 
137) όπως αυτό προσετέθη με το άρθρο 27 του Ν. 
2081/1992 (Α' 154) καιτροποποιήθηκε με το άρθρο 1 παρ. 
2α του Ν. 2469/1997 (Α' 38), 

4. Τις διατάξεις του άρθρου 1 περ. ιιτου Π.Δ. 55/1996 
«Περιορισμός συναρμοδιοτήτων κατά την έκδοση διοικη¬ 
τικών πράξεων» (Α' 48), 

5. Τη γνώμη της Γενικής Συνέλευσης του Τμήματος Ια¬ 


τρικής του Εθνικού και Καποδιστριακού Πανεπιστημίου 
Αθηνών (Συνεδρίαση: 1/17.10.2000). 

6. Το γεγονός ότι από την εφαρμογή των διατάξεων του 
παρόντος διατάγματος δεν προκαλείται δαπάνη σε βά¬ 
ρος του κρατικού προϋπολογισμού, 

7. Την αριθμ. 435/2001 γνωμοδότηση του Συμβουλίου 
της Επικράτειας, με πρόταση του Υπουργού Εθνικής Παι¬ 
δείας και Θρησκευμάτων, Αποφασίζουμε: 

Άρθρο 1 
Ίδρυση 

Ιδρύεται στο Τμήμα Ιατρικής του Εθνικού και Καποδι- 
στριακού Πανεπιστημίου Αθηνών Αναισθησιολογική Κλι¬ 
νική, η οποία εξυπηρετεί εκπαιδευτικές, ερευνητικές και 
κλινικές ανάγκες στο γνωστικό αντικείμενο της Αναισθη- 
σιολογίας και Θεραπείας Πόνου. Ειδικότερα, το κλινικό 
έργο περιλαμβάνει την προεγχειρητική εκτίμηση και κα¬ 
τάλληλη προετοιμασία των χειρουργικών ασθενών, την 
εξασφάλιση των απαιτουμένων συνθηκών για να υποβλη¬ 
θούν οι ασθενείς σε διαγνωστικές ή χειρουργικές επεμ¬ 
βάσεις με τη χορήγηση της κατάλληλης αναισθησίας (γε¬ 
νικής, περιοχικής ή συνδυασμένης), τη μετεγχειρητική 
παρακολούθηση των ασθενών στην αίθουσα ανάνηψης, 
την αντιμετώπιση των τυχόν μεταναισθητικών / μετεγχει¬ 
ρητικών επιπλοκών, τη θεραπεία του μετεγχειρητικού και 
χρόνιου πόνου. 

Άρθρο 2 
Αποστολή 

1. Η Κλινική έχει ως αποστολή: 

α.Την κάλυψη σε προπτυχιακό και μεταπτυχιακό επίπε¬ 
δο των διδακτικών και ερευνητικών αναγκών του Τμήμα¬ 
τος Ιατρικής, καθώς και άλλων τμημάτων του Εθνικού και 
Καποδιστριακού Πανεπιστημίου Αθηνών σε θέματα που 
εμπίπτουν στο αντικείμενο δραστηριότητας της Κλινικής, 
όπως αυτό προσδιορίζεται στο άρθρο 1 του παρόντος. 

β. Την εκπαίδευση των φοιτητών του Τμήματος Ιατρι¬ 
κής. 

γ. Την ειδίκευση ιατρών στην Αναισθησιολογία και την 
εκπαίδευση και επιμόρφωσή των σε θεωρητικό και πρα¬ 
κτικό επίπεδο (πρακτική εκπαίδευση στις διάφορες τεχνι¬ 
κές της ειδικότητας της Αναισθησιολογίας). 

δ. Τη συνεχιζόμενη εκπαίδευση ειδικευμένων ιατρών, 
νοσηλευτών και άλλων λειτουργών Υγείας. 

ε. Την αναισθησιολογική αντιμετώπιση ασθενών καθώς 

καιτην αντιμετώπιση του μετεγχειρητικού και χρόνιου πό¬ 
νου. 

στ. Τη διεξαγωγή κλινικών και πειραματικών ερευνητι¬ 
κών προγραμμάτων με σκοπό τη μελέτη νέων τεχνικών, 
την αξιολόγησή των και την πιθανή περαιτέρω εφαρμογή 
των στην κλινική πράξη. 

ζ. Τη συνεργασία με άλλα ακαδημαϊκά ιδρύματα της 
ημεδαπής ή αλλοδαπής, όσον αφορά ερευνητικά προ¬ 
γράμματα και ανταλλαγή γνώσεων. 

η. Την οργάνωση φροντιστηριακών μαθημάτων, σεμι¬ 
ναρίων, συμποσίων, διαλέξεων, συνεδρίων με σκοπό την 
ενημέρωση του ιατρικού και νοσηλευτικού προσωπικού 
της Κλινικής. 

2. Ειδικότερα, το εκπαιδευτικό, ερευνητικό και κλινικό 
έργο της Κλινικής εξειδικεύεται ως εξής: 

α. Εκπαιδευτικό έργο 

Το εκπαιδευτικό έργο της Κλινικής περιλαμβάνει την εκ¬ 
παίδευση των φοιτητών του Τμήματος Ιατρικής, των ειδι- 
κευομένων και ειδικευμένων γιατρών, όπως καιτην εκπαί¬ 
δευση άλλων λειτουργών Υγείας ως εξής: 

ι. Η εκπαίδευση των φοιτητών είναι θεωρητική και πρα¬ 
κτική και γίνεται από το διδακτικό προσωπικό της Κλινικής. 
Η θεωρητική εκπαίδευση περιλαμβάνει την παρακολού¬ 
θηση μαθημάτων από έδρας, σεμιναρίων, φροντιστηρια¬ 
κών ασκήσεων στις χειρουργικές αίθουσες διεγχειρητικά, 
στην αίθουσα ανάνηψης και στους θαλάμους των ασθε¬ 
νών κατά την προεγχειρητική προετοιμασία και μετεγχει¬ 
ρητική παρακολούθηση, την παρουσίαση ενδιαφερόντων 
περιστατικών και βιβλιογραφική ενημέρωση. Η πρακτική 
εκπαίδευση περιλαμβάνει την άσκηση των φοιτητών κατά 
μικρές ομάδες σε προσομοιοτές ή / και ασθενείς και αφο¬ 
ρά φλεβικές και αρτηριακές παρακεντήσεις, οσφυονωτι- 
αία παρακέντηση, αερισμό τωνπνευμόνων μεπροσωπίδα, 
εξασφάλιση και διατήρηση ανοικτού αεραγωγού με τη 
χρήση τραχειακού σωλήνα ή λαρυγγικής μάσκας, την κα¬ 
τανόηση της λειτουργίας του αναισθησιολογικού μηχανή¬ 
ματος και αναπνευστήρα, καθώς και των παραμέτρων που 
αφορούν τη συνεχή παρακολούθηση της κατάστασης 
(πιοηίΙΟΓίηρ) των ασθενών. 

ιι) Η εκπαίδευση των ειδικευομένων ιατρών είναι θεω¬ 
ρητική και πρακτική Η θεωρητική εκπαίδευση περιλαμβά¬ 
νει μαθήματα στα οποία διδάσκεται η προκαθορισμένη 
ύλη η απαιτούμενη για τη λήψη ειδικότητας, φροντιστη¬ 
ριακά μαθήματα, βιβλιογραφική ενημέρωση παρουσίαση 
και συζητήσεις ενδιαφερουσών περιπτώσεων με τη συμ¬ 
μετοχή όλων των βαθμιδών της ιεραρχίας και των φοιτη¬ 
τών. Η πρακτική εκπαίδευση περιλαμβάνει την προεγχει- 
ρητική αξιολόγηση και προετοιμασία των ασθενών, τη χο¬ 
ρήγηση της κατάλληλης αναισθησίας για τις διάφορες 
χειρουργικές ειδικότητες, την ανάνηψη, την πρόληψη και 
αντιμετώπιση τυχόν μετεγχειρητικών επιπλοκών, τη θε¬ 
ραπεία πόνου, την εκμάθηση και απόκτηση ικανής πείρας 
στη διασωλήνωση της τραχείας (με λαρυγγοσκόπιο, ινο- 
οπτικό βρογχοσκόπιο, ή μέσω της ειδικής λαρυγγικής μά¬ 
σκας), στην υπαραχνοειδή και επισκληρίδια αναισθησία, 
όπως και στους αποκλεισμούς νεύρων. Επίσης στην από¬ 
κτηση πείρας στην παρακέντηση και καθετηριασμό φλε¬ 
βών και αρτηριών. Τ ο πρόγραμμα της εκπαίδευσης των ει- 
δικευομένων καταρτίζεται με στόχο την απόκτηση πείρας 
στο αντικείμενο της αναισθησιολογίας σε συνδυασμό με 
την καλύτερη δυνατή παροχή υπηρεσιών των ασθενών 
κατά τη μετεγχειρητική περίοδο, την ταχεία ανάρρωση 
και έξοδο των ασθενών από το νοσοκομείο. 


β. Ερευνητικό έργο 

Το ερευνητικό έργο της Κλινικής αποσκοπεί στο σχε¬ 
δίασμά και διεκπεραίωση πρωτοτύπων μελετών με αντι¬ 
κείμενο την αναισθησιολογία και τη θεραπεία πόνου, με 
σκοπό αφ’ ενός την προώθηση της γνώσης και τη βελτίω¬ 
ση της αναισθησιολογικής πρακτικής αφ’ ετέρου την εκ¬ 
παίδευση των ιατρών όσον αφορά το σχεδίασμά, διεκπε¬ 
ραίωση και δημοσίευση εργασιών σεεπιστημονικάπεριο- 
δικά. Επίσης στη διεκπεραίωση διδακτορικών διατριβών. 

γ. Κλινικό έργο 

Το κλινικό έργο της Κλινικής περιλαμβάνει την προεγ- 
χειρητική επίσκεψη, εξέταση και εκτίμηση των ασθενών 
καθώς καιτην κατά το δυνατό βελτίωση των παθολογικών 
προβλημάτων των, τη χορήγηση της κατάλληλης αναι¬ 
σθησίας για τις επεμβάσεις στις οποίες υποβάλλονται, 
την ασφαλή και άνευ επιπλοκών ανάνηψη, την πρόληψη 
και αντιμετώπιση του μετεγχειρητικού πόνου, την αντιμε¬ 
τώπιση των τυχόν μετεγχειρητικών επιπλοκών, καιτην κα¬ 
τά το δυνατόν ταχύτερη έξοδό του από το Νοσοκομείο. 
Του κλινικού έργου προ'ΐσταται ο Διευθυντής της Κλινι¬ 
κής. Το έργο επιτελείται από τα μέλη Δ.Ε.Π. και τους λοι¬ 
πούς ιατρούς της Κλινικής με την παρακολούθηση και 
συμμετοχή των ειδικευομένων και φοιτητών. 

Άρθρο 3 
Προσωπικό 

Η Κλινική στελεχώνεται από ιατρικό και λοιπό προσωπι¬ 
κό, που υπηρετεί στο Τμήμα Ιατρικής του Εθνικού και Κα- 
ποδιστριακού Πανεπιστημίου Αθηνών και στο Νοσοκο¬ 
μείο όπου εγκαθίσταται και λειτουργεί. 

Το ιατρικό προσωπικό αποτελείται από τον διευθυντή 
και μέλη του Διδακτικού Ερευνητικού Προσωπικού 
(Δ.Ε.Π.) του Τμήματος Ιατρικής που το γνωστικό αντικεί¬ 
μενο της θέσης που κατέχουν εμπίπτει στα διδακτικά, 
ερευνητικά και κλινικά ενδιαφέροντα της Κλινικής. 

Το προσωπικό αυτό συμπληρώνεται με ειδικευόμενους 
και ειδικευμένους ιατρούς που αποσπώνται ή τοποθετού¬ 
νται, σύμφωνα με τις κείμενες διατάξεις. Το λοιπό προ¬ 
σωπικό περιλαμβάνει μέλη Ειδικού Τεχνικού Εργαστηρια¬ 
κού Προσωπικού (Ε.Τ.Ε.Π.) και μέλη του νοσηλευτικού 
και λοιπού παράίατρικού προσωπικού του οποίου το έργο 
καθορίζεται σύμφωνα με τις εκάστοτε ανάγκες της Κλινι¬ 
κής. Η τοποθέτηση στην Κλινική των μελών του Διδακτι¬ 
κού Ερευνητικού Προσωπικού και των μελών του Ειδικού 
Τεχνικού Εργαστηριακού Προσωπικού γίνεται με τη δια- 
δικασίατου άρθρου 4παρ. 1 (δ) του Ν.2083/1992 (Ά 159), 
ενώ των υπολοίπων με τη διαδικασία που καθορίζεται 
στον οργανισμό του νοσοκομείου όπου εγκαθίσταται. 

Άρθρο 4 

Διοίκηση-Αρμοδιότητες 

1. Η Κλινική διευθύνεται από μέλος του Διδακτικού 
Ερευνητικού Προσωπικού (Δ.Ε.Π.) του Τμήματος Ιατρι- 
κήςτου Εθνικού και Καποδιστριακού Πανεπιστημίου Αθη¬ 
νών που ορίζεται με τη διαδικασία που ορίζουν οι διατά¬ 
ξεις του άρθρου 28παρ. 22του Ν. 2083/1992 (Ά 159). 

2. Ο διευθυντής ασκεί τις αρμοδιότητες που ορίζονται 
στο άρθρο 7 του Ν. 1268/1982 μεταξύ των οποίων περι¬ 
λαμβάνονται ο συντονισμός του διδακτικού (προπτυχια- 
κού-μεταπτυχιακού), ερευνητικού, κλινικού και νοσηλευ¬ 
τικού έργου της Κλινικής, η κατάρτιση και υποβολή στη 
Γενική Συνέλευση του Τμήματος του ετήσιου προγράμ¬ 
ματος λειτουργίας της Κλινικής και η μέριμνα για την τή- 

ρησή του, η μέριμνα για την υλοποίηση των αποφάσεων 
των συλλογικών οργάνων του Νοσοκομείου στο οποίο 
λειτουργεί η Κλινική, η μέριμνα για τη στελέχωση, την οι¬ 
κονομική διαχείριση των εσόδων και την κατανομή των 
χώρων της Κλινικής, η εισήγηση στη Γενική Συνέλευση 
του Τμήματος για τον ορισμό των υπευθύνων για τα ανα¬ 
λώσιμα υλικά και τον κινητό εξοπλισμό και η υπογραφή 
κάθε εγγράφου που διακινεί η Κλινική. 

Άρθρο 5 

Εγκατάσταση-Λειτουργία 


ας και Πρόνοιας μέσω του Νοσοκομείου στο οποίο θα 
εγκατασταθεί η Κλινική. 

στ. Τις ειδικές εισφορές και χρηματοδοτήσεις από διε¬ 
θνείς οργανισμούς, δημόσιες ή ιδιωτικές επιχειρήσεις και 
νομικά ή φυσικά πρόσωπα και 
ζ. Τις κληρονομιές, τις δωρεές και τις κληροδοσίες που 
καταλείπονται στο Εθνικό και Καποδιστριακό Πανεπιστή¬ 
μιο Αθηνών για τους σκοπούς της Κλινικής. 

Άρθρο 7 

Τηρούμενα βιβλία 


1. Η Κλινική εγκαθίσταται και λειτουργεί σε νοσοκομείο 
με τη διαδικασία του άρθρου 13 παρ. 1 του Ν.1397/1983 
(Α' 143). 

2. Ο διευθυντής ενημερώνεται πριν από τη διεξαγωγή 
κάθε εργασίας, που γίνεται στην Κλινική στα πλαίσια 
ερευνητικού προγράμματος ή άλλου έργου, που έχει 
αποφασισθεί και καθορίζει την προτεραιότητα στη χρησι¬ 
μοποίηση οργάνων και χώρων, σε περίπτωση που δεν 
υπάρχει σχετική απόφαση. 

3. Ο διευθυντής έχει την ευθύνη για την εν γένει λει¬ 
τουργία της Κλινικής, τη χρησιμοποίηση οργάνων και υλι¬ 
κών που ανήκουν σ’ αυτή, την παραμονή των εργαζομέ¬ 
νων (προσωπικού, φοιτητών, επισκεπτών), στους χώ¬ 
ρους, καθώς και στην προστασία των οργάνων και 
εγκαταστάσεων της Κλινικής από βλάβες. 

4. Η χρησιμοποίηση ειδικών οργάνων της Κλινικής επι¬ 
τρέπεται μόνο στο προσωπικό του ή άλλους ερευνητές, 
που έχουν ειδική επί των οργάνων αυτών εκπαίδευση και 
εξουσιοδότηση από το διευθυντή αυτού. Κινητά όργανα 
και σκεύη, τα οποία παραδίδονται για τη διεξαγωγή εργα¬ 
σιών, επιστρέφονται, μετά τη χρησιμοποίησή τους, στην 
κατάσταση που είχαν παραδοθεί. 

5. Στην περίπτωση που είναι δυνατή κατά τις ισχύουσες 
διατάξεις η πρόσληψη επιστημόνων σε τομείς των διδα¬ 
κτικών, ερευνητικών και νοσηλευτικών δραστηριοτήτων 
της Κλινικής, η πρόσληψη διενεργείται κατόπιν εισηγήσε- 
ως του διευθυντή στα αρμόδια όργανα του τμήματος 
σύμφωνα με τις διατάξεις του άρθρου 18 του Ν. 
1268/1982 και του άρθρου 5του Π.Δ. 407/1980 «Περί του 
Κυρίου Διδακτικού Προσωπικού κ.λ.π. του Πανεπιστημί¬ 
ου και του Πολυτεχνείου Κρήτης» (ΑΊ12). 

6. Η Κλινική χρησιμοποιεί για την αλληλογραφία της τη 
σφραγίδα του Τμήματος Ιατρικής με την προσθήκη του 
τίτλου της ήτοι «ΑΝΑΙΣΘΗΣΙΟΛΟΓΙΚΗ ΚΛΙΝΙΚΗ». Στους 
χώρους, όπου εγκαθίσταται η Κλινική και ασκεί τις δρα- 
στηριότητέςτης, υπάρχουν πινακίδες με τον ακριβή τίτλο 
και τα στοιχεία του διευθυντή. 

Άρθρο 6 
Έσοδα 

Τα έσοδα της Κλινικής προέρχονται από: 

α. Την εκτέλεση ερευνητικών προγραμμάτων που πραγ¬ 
ματοποιούνται για ίδιο λογαριασμό ή λογαριασμό τρίτων. 

β. Την διάθεση ερευνητικών και εν γένει επιστημονικών 
προϊόντων. 

γ. Την παροχή υπηρεσιών σύμφωνα με το άρθρο 4 παρ. 
3 του Π.Δ. 159/1984 (Ά 53). 

δ. Τις πιστώσεις που διατίθενται από το Τμήμα Ιατρικής 
του Εθνικού και Καποδιστριακού Πανεπιστημίου Αθηνών 
με τη διαδικασία του άρθρου 4παρ. Ιετου Ν. 2083/1992 
(Α' 159). 

ε. Τ ις πιστώσεις που διατίθενται από το Υπουργείο Υγεί¬ 


Γιατις ανάγκες της Κλινικής τηρούνται τα ακόλουθα βι¬ 
βλία και στοιχεία: βαθμολόγιο φοιτητών, βιβλίο περιου¬ 
σιακών στοιχείων, αρχείο ασθενών, βιβλίο ασθενών πα¬ 
ραμονής στην ανάνηψη, βιβλίο επιστημονικής δραστη¬ 
ριότητας, φάκελλος οικονομικών στοιχείων κάθε έτους, 
κατάλογος επιστημονικών βιβλίων, περιοδικών και οργά¬ 
νων, αρχείο ερευνητικών προγραμμάτων, βιβλίο μεταβο¬ 
λών προσωπικού, πρωτόκολλο διακίνησης αλληλογρα¬ 
φίας. 

Με εισήγηση του διευθυντή μπορεί να τηρείται και κάθε 
άλλο βιβλίο ή στοιχείο που προβλέπεται από ειδικές δια¬ 
τάξεις. 

Στον Υπουργό Εθνικής Παιδείας και Θρησκευμάτων 
αναθέτουμε τη δημοσίευση και εκτέλεση του παρόντος 
διατάγματος. 


Αθήνα, 28 Σεπτεμβρίου 2001 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΠΕΤΡΟΣ Δ. ΕΥΘΥΜΙΟΥ 
-♦- 

ΣΥΜΒΑΣΕΙΣ 


Πρόσθετη Δανειστική Σύμβαση Ρύθμισης 
Οφειλών ΓΕΔΙΔΑΓΕΠ. 


( 2 ) 


Στην Αθήνα στις 31.8.2001 μεταξύ: 
α. Του Ελληνικού Δημοσίου που εκπροσωπείται στην 
προκειμένη περίπτωση από τον Υπουργό Γεωργίας Γ. 
Ανωμερίτη και τον Υφυπουργό Οικονομικών Γ. Δρυ και 
β. Της Αγροτικής Τράπεζας της Ελλάδος Α.Ε., που εκ¬ 
προσωπείται από το Διοικητή αυτής Πέτρο Λάμπρου, 
συμφωνούνται τα εξής: 

1. Με βάση την από 21.10.1999, σύμβαση χρηματοδό¬ 
τησης δρχ. 700 δισεκατομμυρίων, μεταξύ του Ελληνικού 
Δημοσίου καιτηςΑ.Τ.Ε. που αφορά πληρωμές κοινοτικών 
επιδοτήσεων ΓΕΔΙΔΑΓΕΠ, περιόδου 1999 - 2000, προέ- 
κυψε άνοιγμα ύψους δρχ. 56.059.358.008 (πενήντα έξι 
δισ., πενήντα εννέα εκατομμύρια τριακόσιες πενήντα 
οκτώ χιλιάδες, οκτώ δρχ.). 

Επίσης, κατά την αποπληρωμή (6.3.2001) δανείου, 
ύψους ΕΨΗΟ 250 εκατ., με τον ίδιο παραπάνω σκοπό 
(σύμβαση 24.2.2000), ταυτόχρονα με τη λήξη του αντί¬ 
στοιχου ισόποσου κοινοπρακτικού δανείου που έλαβε η 
Α.Τ.Ε. από όμιλο ξένων Τραπεζών, προέκυψαν συναλλαγ¬ 
ματικές διαφορές ύψους δρχ. 9.178.034.469 (εννέα δισ., 
εκατόν εβδομήντα οκτώ εκατομμύρια, τριάντα τέσσερις 
χιλιάδες, τετρακόσιες εξήντα εννέα δρχ.), που επιβάρυ¬ 
ναν την τρέχουσα (2000/2001) χρηματοδότηση πληρώ- 

μής επιδοτήσεων ΓΕΔΙΔΑΓΕΠ (Σύμβαση μεταξύ Ελληνι¬ 
κού Δημοσίου καιΑ.Τ.Ε. από9.1.2001). 

2. Τα παραπάνω ποσά (ανοίγματα και συναλλαγματι¬ 
κές διαφορές), τα οποία αναγνωρίζει και αποδέχεται το 
Ελληνικό Δημόσιο, ρυθμίζονται σε νέο δάνειο συνολι¬ 
κού ύψους δρχ. 65.237.392.477 (εξήντα πέντε δις, δια¬ 
κόσια τριάντα επτά εκατομμύρια, τριακόσιες ενενήντα 
δύο χιλιάδες, τετρακόσιες εβδομήντα επτά δρχ.), ή το 
ισότιμο σε ΕΕΙΒΟ, με τους παρακάτω όρους και προϋ¬ 
ποθέσεις: 

• Το νέο δάνειο θα επιβαρύνεται με επιτόκιο Ευπόοι· 
έτους + πιαιτ|ίη 1%. Η διάρκεια του δανείου ορίζεται 
1 θετής χωρίς περίοδο χάριτος. 

Ειδικότερα συμφωνείται ότι το Ελληνικό Δημόσιο υπο- 
χρεούται να καταβάλει στην Α.Τ.Ε. Α.Ε. τους τόκους που 
θα λογίζονται ετησίως (30/06) με βάση το έτος 360 ημε¬ 
ρών καθώς και τις χρεολυτικές δόσεις. 

• Η πρώτη χρεολυτική δόση θα καταβληθεί στις 
30.6.2002 και η τελευταία στις 30.6.2011. 

• Επιτόκιο υπερημερίας 1% επί του πιο πάνω επιτοκίου. 

Τυχόν άνοιγμα που θα προκύψει από τη μη εξόφληση 

του παραπάνω δανείου κατά τη λήξη του, αναλαμβάνει να 
καλύψει το Ελληνικό Δημόσιο. 

3. Η παρούσα δανειστική σύμβαση αποτελεί αναπό¬ 
σπαστο μέρος των δανειστικών συμβάσεων ΓΕΔΙΔΑΓΕΠ 
πληρωμής ενισχύσεων ΡΕΟΟΑ περιόδων 1999/2000 και 
2000/2001,οι οποίες θα πιστωθούν ανάλογα από το προϊ- 
όντου νέου δανείου με την υπογραφή της σύμβασης ρύθ¬ 
μισης και αποτελεί νέο ισόποσο δάνειο προς το Ελληνικό 
Δημόσιο που η εξόφλησή του θα βαρύνει κατά κεφάλαιο 
τόκους και λοιπά έξοδα την πίστωση τακτικού προϋπολο¬ 


γισμού ΚΑΕ 2122 του φορέα 29/110 (κάλυψη ανοίγματος 
ΕΛΕΓΕΠ). 

4. Διατηρείται η ισχύς της παρούσας σύμβασης και με¬ 
τά την κατάργηση της ΓΕΔΙΔΑΓΕΠ και την έναρξη λει¬ 
τουργίας του ΟΠΕΚΕΠΕ στον οποίο ανατίθεται η διαχεί¬ 
ριση του εν λόγω δανείου. 

5. Οι όροι της παρούσας πρόσθετης δανειστικής σύμ¬ 
βασης θα παραμείνουν αμετάβλητοι μετά και την υιοθέ¬ 
τηση του ενιαίου νομίσματος (ΕΙΙΒΟ). 

6. Μετά την εξόφληση των παραπάνω οφειλών η Α.Τ.Ε. 
Α.Ε. δεν θα απαιτήσει κανένα άλλο ποσό από τις από 
21.10.1999 και 24.2.2000 συμβάσεις που αναφέρονται 
στην παράγραφο 1 της παρούσας δανειστικής σύμβα¬ 
σης. 

7. Η παρούσα σύμβαση ισχύει από 30.6.2001. 

Για το σκοπό αυτό συντάχθηκε η παρούσα δανειστική 
σύμβαση σε τρία (3) όμοια αντίτυπα, ένα για κάθε συμ¬ 
βαλλόμενο μέρος. 

Η σύμβαση αυτή θα δημοσιευτεί στην Εφημερίδα της 
Κυβερνήσεως. 

Αθήνα, 31 Αυγούστου 2001 
Οι Συμβαλλόμενοι 

1. Ελληνικό Δημόσιο 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΓΕΩΡΓΙΑΣ 

Γ. ΔΡΥΣ Γ. ΑΝΩΜΕΡΙΤΗΣ 

2. ΑΓΡΟΤΙΚΗ ΤΡΑΠΕΖΑ 
ΤΗΣ ΕΛΑΔΟΣ Α.Ε. 

Ο Διοικητής 

Π. ΛΑΜΠΡΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




